Jussi Niinistö

Jussi Lauri Juhani Niinistö (født 27. oktober 1970 i Helsingfors) er en finsk historiker og politiker. Han var Finlands forsvarsminister fra 2015 til 2019. Niinistö representerte partiet Sannfinnene til 2017, men brøt ut og sluttet seg til Blå framtid.

 Liv og virke 
Niinistö tok mastergraden i filosofi ved Helsingfors universitet i 1994 og doktorgraden i 1998. Siden 2004 har han vært dosent i finsk historie ved Helsingfors universitet og dosent i militærhistorie ved Försvarshögskolan.

Niinistö var leder for Sannfinnenes riksdagssekretariat 2005–2011. Han ble innvalgt i Finlands riksdag fra Nyland og formann i Riksdagens forvarskomité i 2011. Niinistö har vært medlem av kommunefullmektigen i Nurmijärvi.

Han ble 1. nestleder i Sannfinnene i 2013 og Finlands forsvarsminister i 2015. I 2017 var han blant de som forlot Sannfinnenes riksdagsgruppe og dannet en ny, Nytt alternativ (NA).«Sannfinländarna splittras - 22 bildar ny riksdagsgrupp, Timo Soini hoppade också av», Yle, 13. juni 2017. Lest 26. august 2018. Den nye gruppen ga støtte til Juha Sipiläs regjering og Niinistö fortsatte som statsråd. Han stilte som kandidat for Blå framtid i riksdagsvalget i 2019,«Jussi Niinistö ställer upp i riksdagsvalet - kandiderar för Blå framtid i Nyland», Yle, 14. august 2018. Lest 26. august 2018. men partiet ble stående utenfor Riksdagen.

 Referanser 

 Eksterne lenker 


Kategori:Finske forsvarsministre
Kategori:Finske riksdagsmedlemmer
Kategori:Finske historikere
Kategori:Alumni fra Helsingfors universitet
Kategori:Personer fra Helsingfors
Kategori:Fødsler i 1970